pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส จับมือ สตช. รวบ 14 เว็บไซต์ขายลอตเตอรี่ทิพย์
วันพุธที่ 9 สิงหาคม 2566
ดีอีเอส จับมือ สตช. รวบ 14 เว็บไซต์ขายลอตเตอรี่ทิพย์
ดีอีเอส จับมือ สตช. รวบ 14 เว็บไซต์ขายลอตเตอรี่ทิพย์
วันนี้(9สิงหาคม2566)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ได้มอบหมายให้พันตํารวจโทอนุรักษ์จิรจิตรผู้ช่วยรัฐมนตรีประจํากระทรวงดีอีเอสและนายณัฐวุฒิกลางณรงค์เลขานุการรัฐมนตรีฯ พร้อมด้วยพล.ต.ท.ประจวบวงศ์สุขผู้ช่วยผบ.ตร.ตํารวจปคบ. และตัวแทนจากสํานักงานสลากกินแบ่งรัฐบาลร่วมกันแถลงจับกุมนายพลกฤต(สงวนนามสกุล)อายุ32ปี,น.ส.พัชราอายุ45ปี,น.ส.นิชานันท์ อายุ26ปี,นายพรรษศรุต อายุ28ปีและนายวันชนะอายุ29ปีรวม5รายพร้อมของกลางเงินสดกว่า5.3ล้านบาท,รถยนต์หรู3คันเครื่องนับธนบัตร4เครื่อง,บัตรATM 115ใบอายัดบัญชีเงินฝากกว่า225บัญชีโดยสํานักงานสลากกินแบ่งรัฐบาลได้ร่วมกับสํานักงานตํารวจแห่งชาติตรวจสอบสืบสวนพบแฟลตฟอร์มชื่อกองสลากไทพลัส.comมีพฤติกรรมเสนอขายหรือขายสลากโดยทํารูปภาพขึ้นมาให้มีลักษณะคล้ายกับสลากกินแบ่งรัฐบาล(ลอตเตอรี่)ที่ออกโดยสํานักงานสลากกินแบ่งรัฐบาลและนําภาพดังกล่าวมาแสดงบนแพลตฟอร์มกองสลากไทพลัส.comและเว็บไซต์ที่เกี่ยวข้องรวม14เว็บไซต์เพื่อขายให้กับประชาชนโดยการนําภาพสลากหมายเลขต่างๆที่มีการสแกนบันทึกเก็บไว้ในระบบคอมพิวเตอร์มาขายผ่านตัวแทนนายหน้าเป็นผู้โฆษณาหาลูกค้าซื้อสลากแล้วทางกองสลากไทพลัส.comก็ไม่มีการส่งสลากมอบให้กับลูกค้าแต่อย่างใดจากการตรวจสอบเส้นทางการเงินพบว่ามีการโอนเงินรับเงินหรือเปลี่ยนสภาพทรัพย์สินที่เกี่ยวกับความผิดเพื่อซุกซ่อนปกปิดแหล่งที่มาของทรัพย์สินในความผิดมูลฐานเกี่ยวกับการพนันตามกฎหมายอันมีความเชื่อมโยงกับผู้กระทําผิดจึงเชื่อได้ว่ามีความเชื่อมโยงกับ5ผู้ต้องหาขณะเดียวกันจากการสืบสวนยังพบว่ากลุ่มผู้ต้องหามีการถอนเงินจากบัญชี10,700ครั้งเป็นเงิน370ล้านบาท
ทั้งนี้สํานักงานตํารวจแห่งชาติจะมีการประสานกับกระทรวงดิจิทัลเพื่อเศรษฐและสังคมเพื่อปิดเว็บไซต์ดังกล่าวโดยคาดว่าจะใช้เวลา2-3วันเนื่องจากมีหลายหน่วยงานทั้งตํารวจกระทรวงดีอีเอสและศาลพร้อมเร่งขยายผลหาแหล่งที่มาของเซิร์ฟเวอร์และตัวการใหญ่ต่อไป
สําหรับแพลตฟอร์มหรือเว็บไซต์ที่กระทําผิด14เว็บไซต์ประกอบด้วย
1)กองสลากไทพลัส
2)สลากไทพลัส
3)heng80
4)กองสลากไท
5)สลากไท
6)กองสลากใหม่
7)บ้านสลากไท
8)สลากไททรัพย์
9)สลากไทบ้าน
10)พร้อมรวย
11)สลากดี
12)สลากรวย
13)สลาก
14)สลากนะ
_______________
รัฐบาลไทย-ข่าวทำเนียบรัฐบาล-SME D Bank เดินหน้าเติมทุนคู่พัฒนาหนุนวงการแฟรนไชส์ไทย อัด 400 ลบ. ผุดสินเชื่อซื้อแฟรนไชส์ดัง นำร่อง ‘Inthanin’ - ‘Otteri’
วันพฤหัสบดีที่ 10 สิงหาคม 2566
10/08/2566
SME D Bank เดินหน้าเติมทุนคู่พัฒนาหนุนวงการแฟรนไชส์ไทย อัด 400 ลบ. ผุดสินเชื่อซื้อแฟรนไชส์ดัง นําร่อง ‘Inthanin’ - ‘Otteri’
SME D Bank ออกผลิตภัณฑ์สินเชื่อ วงเงิน 400 ลบ. เพื่อใช้ลงทุนซื้อแฟรนไชส์ที่มีมาตรฐานโดดเด่น นําร่อง 2 แบรนด์ดัง ร้านกาแฟ “Inthanin” และร้านสะดวกซัก “Otteri” ควบคู่จัดโปรแกรมเสริมศักยภาพผู้ประกอบการเอสเอ็มอี สร้างมาตรฐานแฟรนไชส์ และต่อยอดกิจการ
SME D Bank ธนาคารเพื่อเอสเอ็มอีไทย เดินหน้าส่งเสริมวงการธุรกิจแฟรนไชส์ไทย ออกผลิตภัณฑ์สินเชื่อ วงเงิน 400 ลบ. เพื่อใช้ลงทุนซื้อแฟรนไชส์ที่มีมาตรฐานโดดเด่น นําร่อง 2 แบรนด์ดัง ร้านกาแฟ “Inthanin” และร้านสะดวกซัก “Otteri” ควบคู่จัดโปรแกรมเสริมศักยภาพผู้ประกอบการเอสเอ็มอี สร้างมาตรฐานแฟรนไชส์ และต่อยอดกิจการด้วยโมเดลแฟรนไชส์
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า โมเดลธุรกิจแฟรนไชส์ในประเทศไทยกําลังได้รับความนิยมและขยายตัวต่อเนื่อง มีส่วนสําคัญช่วยสร้างโอกาสผู้ประกอบการรายใหม่ได้เป็นเจ้าของธุรกิจ หรือผู้มีธุรกิจอยู่แล้วได้ต่อยอดธุรกิจด้วยโมเดลขายแฟรนไชส์ เกิดการขับเคลื่อนเศรษฐกิจไทยเติบโตต่อเนื่อง ดังนั้น SME D Bank ธนาคารเพื่อเอสเอ็มอีไทย จึงเปิดตัวโครงการสนับสนุนธุรกิจแฟรนไชส์ ทั้งผู้รับสิทธิแฟรนไชส์ (แฟรนไชส์ซี : Franchisee) และผู้ให้สิทธิแฟรนไชส์ (แฟรนไชส์ซอร์ : Franchisor) เข้าถึงบริการด้าน “การเงิน” ควบคู่ด้าน “การพัฒนา”
ด้าน “การเงิน” เปิดตัว “สินเชื่อแฟรนไชส์” เพื่อเป็นเงินทุนให้แก่ผู้ประกอบการไปซื้อแฟรนไชส์ที่ผ่านความร่วมมือกับ SME D Bank เบื้องต้นนําร่องจับมือ 2 แฟรนไชส์ซอร์ชื่อดัง ได้แก่ บริษัท บางจาก รีเทล จํากัด เจ้าของแฟรนไชส์ “ร้านกาแฟอินทนิล” (Inthanin Coffee) และบริษัท เค-เน็กซ์ คอร์ปอเรชั่น จํากัด เจ้าของแฟรนไชส์ร้านสะดวกซัก “อ๊อตเทริ วอชแอนด์ดราย” (Otteri wash & dry) โดยเมื่อผู้ประกอบการที่ไปติดต่อขอซื้อแฟรนไชส์ “Inthanin” หรือ “Otteri” และผ่านการพิจารณาของแฟรนไชส์ซอร์แล้ว สามารถขอสินเชื่อจาก SME D Bank เพื่อใช้ลงทุนได้ โดยมีวงเงินเตรียมไว้บริการรวม 400 ล้านบาท อัตราดอกเบี้ยเริ่มต้น MLR -1% (ประมาณ 6.5%ต่อปี) วงเงินกู้ได้สูงสุดถึง 80% ของมูลค่าการลงทุน ระยะเวลากู้ยืมสูงสุด 7 ปี ปลอดชําระเงินต้นสูงสุด 6 เดือน เปิดรับคําขอกู้ตั้งแต่วันนี้จนถึงวันที่ 30 มิ.ย. 67 หรือจนกว่าจะหมดวงเงินโครงการ แล้วแต่อย่างหนึ่งอย่างใดจะถึงก่อน
ด้าน “การพัฒนา” เดินหน้าปั้นแฟรนไชส์ซี ควบคู่ส่งเสริมแฟรนไชส์ซอร์ ตามนโยบายกระทรวงอุตสาหกรรม ผ่านโครงการต่าง ๆ เช่น หลักสูตร ADVANCED CMF ติวเข้ม 5 วันเต็ม ภายในเดือน ส.ค. และ ก.ย. 66 มอบความรู้ด้านกลยุทธ์เขียนแผนธุรกิจเข้าถึงแหล่งทุน และการขยายธุรกิจแฟรนไชส์ จัด ณ อาคาร SME Bank Tower อีกทั้ง ร่วมกับกรมส่งเสริมอุตสาหกรรม จัดโปรแกรมเพิ่มศักยภาพธุรกิจ ให้คําปรึกษาในด้านต่าง ๆ ส่งเสริมให้ผู้ประกอบการนําโมเดลแฟรนไชส์ไปต่อยอดสร้างมูลค่าเพิ่มให้แก่ธุรกิจ และยกระดับมาตรฐานแก่แฟรนไชส์ซอร์ เช่น ด้านกฎหมาย ภาษี มาตรฐานของสถานประกอบการ และเรื่องสิ่งแวดล้อม เป็นต้น
ผู้ประกอบการเอสเอ็มอีแจ้งความประสงค์รับบริการ “สินเชื่อแฟรนไชส์” และงานพัฒนาได้ผ่านช่องทางต่าง ๆ เช่น เว็บไซต์ www.smebank.co.th , LINE Official Account : SME Development Bank เป็นต้น รวมถึงสาขา SME D Bank ทั่วประเทศ หรือสอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-Cabinet approves COVID-19 risk compensation to medical and healthcare workers
วันพฤหัสบดีที่ 10 สิงหาคม 2566
10/08/2566
Cabinet approves COVID-19 risk compensation to medical and healthcare workers
Cabinet approves COVID-19 risk compensation to medical and
healthcare workers
August 8, 2023, Deputy Government Spokesperson Traisuree Taisaranakul disclosed that the
cabinet approved the budget of 2,995.95 million Baht under the FY2023 central budget
expenditure for relief and alleviation of COVID-19 pandemic to pay risk compensation to
medical and healthcare workers, affiliated with the Ministry of Public Health and other
ministries, who worked to alleviate the pandemic situation during July 2021 and June 2022.
The approved budget will be allocated to: 1) Ministry of Public Health (1,362.77 million Baht),
2) Ministry of Higher Education, Science, Research and Innovation (561.46 million Baht), 3)
Defense Ministry (385.10 million Baht), 4) Interior Ministry (420.39 million Baht), 5) Justice
Ministry (92.16 million Baht), 6) the Royal Thai Police (52.16 million Baht), 7) Thai Red Cross
Society (11.78 million Baht), and 8) Chulabhorn Hospital (10.13 million Baht).
The Deputy Government Spokesperson added that risk compensation would be given to boost
morale of the medical and healthcare workers who worked extra hours and outside of their
medical compound on the missions related to the COVID-19 situation during the said period.
Risk compensation for the period of June - September 2022, worth 3,745.64 million Baht, will
be requested for approval in the next fiscal year.
รัฐบาลไทย-ข่าวทำเนียบรัฐบาล-กรมทางหลวงชนบท รับมืออุทกภัยต่อเนื่อง นำกำลังเจ้าหน้าที่พร้อมเครื่องจักรเข้าพื้นที่จัดการบริเวณที่มีดินสไลด์บนถนนสาย มส.4011
วันพฤหัสบดีที่ 10 สิงหาคม 2566
กรมทางหลวงชนบท รับมืออุทกภัยต่อเนื่อง นํากําลังเจ้าหน้าที่พร้อมเครื่องจักรเข้าพื้นที่จัดการบริเวณที่มีดินสไลด์บนถนนสาย มส.4011
แยก ทล.1194 - บ้านป่าเหว อําเภอแม่สะเรียง จังหวัดแม่ฮ่องสอน ปัจจุบันประชาชนสามารถสัญจรผ่านได้เรียบร้อยแล้ว
กรมทางหลวงชนบท (ทช.) กระทรวงคมนาคม โดยแขวงทางหลวงชนบทแม่ฮ่องสอน หมวดบํารุงทางหลวงชนบทแม่สะเรียง จัดเจ้าหน้าที่พร้อมเครื่องมือเครื่องจักรเข้าพื้นที่ดําเนินการจัดการดินที่สไลด์กีดขวางทางจราจรบนถนนทางหลวงชนบทสาย มส.4011 แยก ทล. 1194 - บ้านป่าเหว อําเภอแม่สะเรียง จังหวัดแม่ฮ่องสอน 2 จุด ดังนี้ ช่วง กม. ที่ 12+500 และ กม. ที่ 17+000 เนื่องจากมีฝนตกหนักอย่างต่อเนื่องในพื้นที่ ทําให้เกิดดินสไลด์บริเวณสายทางดังกล่าว ปัจจุบันดําเนินการจัดการสิ่งกีดขวาง เพื่อให้ประชาชนสัญจรผ่านได้อย่างสะดวกปลอดภัยเรียบร้อยแล้ว
ทั้งนี้ ทช. จะติดตามสถานการณ์อุทกภัยอย่างใกล้ชิด และให้ความช่วยเหลือประชาชนอย่างเต็มกําลัง โดยประชาชนสามารถแจ้งเหตุอุทกภัยได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-รองโฆษกรัฐบาล นางสาวทิพานันฯ เผย นายกฯ ชื่นชมความสำเร็จ EEC อนุมัติลงทุนแล้ว 2 ล้านล้านบาท มากกว่าเป้าหมายที่ตั้งไว้ที่ 1.5 ล้านล้านบาท เชื่อมั่น EEC เป็นต้นแบบพื้นที่เป้าหมายของนักลงทุน
วันพฤหัสบดีที่ 10 สิงหาคม 2566
รองโฆษกรัฐบาล นางสาวทิพานันฯ เผย นายกฯ ชื่นชมความสําเร็จ EEC อนุมัติลงทุนแล้ว 2 ล้านล้านบาท มากกว่าเป้าหมายที่ตั้งไว้ที่ 1.5 ล้านล้านบาท เชื่อมั่น EEC เป็นต้นแบบพื้นที่เป้าหมายของนักลงทุน
ผลักดันเศรษฐกิจ สังคม และคุณภาพชีวิตอย่างยั่งยืน
วันนี้ (10 สิงหาคม 2566) นางสาวทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงความสําคัญและความสําเร็จการพัฒนาเขตพัฒนาพิเศษภาคตะวันออก (EEC) ซึ่งมีการลงทุนเกินเป้าหมายที่วางไว้ โดยวางเป้าหมายมูลค่าการลงทุนที่ 1.5 ล้านล้านบาท แต่อนุมัติการลงทุนแล้วถึง 2 ล้านล้านบาท และเป็นการลงทุนที่ส่วนใหญ่มาจากเอกชน
รองโฆษกประจําสํานักนายกรัฐมนตรีกล่าวถึงความสําเร็จของ EEC ในช่วงเวลาที่ผ่านมา ว่าในการลงทุนปี 2561 – ไตรมาสที่ 2 ปี 2566 ในส่วนของมูลค่าการลงทุนในอุตสาหกรรมเป้าหมายนั้น มีจํานวนถึง 1,360,349 ล้านบาท โดย 3 อุตสาหกรรมเป้าหมายที่มีมูลค่าการออกบัตรส่งเสริมการลงทุนสูงสุด ได้แก่ อุตสาหกรรมปิโตรเคมี และเคมีภัณฑ์ อุตสาหกรรมยานยนต์และชิ้นส่วน และ อุตสาหกรรมเครื่องใช้ไฟฟ้า และอิเล็กทรอนิกส์ ซึ่งประเทศ/เขตบริหารพิเศษ ที่มีมูลค่าการลงทุนสูงสุด 5 อันดับแรก ได้แก่ ญี่ปุ่น สาธารณรัฐประชาชนจีน สิงคโปร์ สหรัฐอเมริกา และฮ่องกง ทั้งนี้ ในส่วนของโครงการพัฒนาโครงสร้างพื้นฐานที่รัฐบาลได้ดําเนินการเพื่อเพิ่มขีดความสามารถในการแข่งขัน ได้แก่ โครงการรถไฟความเร็วสูงเชื่อม 3 สนามบิน โครงการสนามบินอู่ตะเภาและเมืองการบินภาคตะวันออก โครงการท่าเรืออุตสาหกรรมมาบตาพุด ระยะที่ 3 และโครงการพัฒนาท่าเรือแหลมฉบัง ระยะที่ 3 ท่าเทียบเรือ F
รองโฆษกประจําสํานักนายกรัฐมนตรีเพิ่มเติมถึงการพัฒนา EEC ให้เป็นต้นแบบพัฒนาเชิงพื้นที่ที่่สมบูรณ์แบบเป็นเป้าหมายของนักลงทุน ช่วยผลักดันการพัฒนาเศรษฐกิจ สังคม และคุณภาพชีวิตอย่างยั่งยืน โดยมีกรอบการพัฒนา คือ Ecosystem พัฒนาระบบนิเวศรองรับการเติบโตในทุกมิติ ให้เอื้อต่อการพัฒนานวัตกรรม การลงทุนในอุตสาหกรรมเป้าหมาย การประกอบธุรกิจ รวมถึงการพัฒนาเมือง และการยกระดับชีวิต ความเป็นอยู่ของชุมชนอย่างยั่งยืน Exclusive กําหนดสิทธิประโยชน์และมาตรการพิเศษ ในการชักชวนการลงทุนที่มีลักษณะเฉพาะตัว โดยคํานึงถึงประโยชน์ที่ประเทศจะได้รับจากโครงการการลงทุนนั้น ๆ และ Collaborative บูรณาการความร่วมมือกับทุกภาคส่วน ในการทําให้การลงทุน เกิดผลประโยชน์สูงสุดต่อการพัฒนาเศรษฐกิจ สังคม ชุมชน
“นายกรัฐมนตรีขอบคุณการทํางานของรัฐบาล ทุกหน่วยงานที่ร่วมมือกันจนเห็นความสําเร็จอย่างเป็นรูปธรรมที่เกิดขึ้นกับพื้นที่ EEC ไม่ใช่เพียงความสําเร็จด้านโครงสร้างความเชื่อมโยง แต่รวมถึงการลงทุนจํานวนมาก มากกว่าที่ตั้งเป้าหมายไว้ ทั้งเห็นความสําเร็จถึงประโยชน์ที่ส่งตรงถึงคนไทย พัฒนาเศรษฐกิจ สังคม ชุมชน สร้างงาน พัฒนาการศึกษา นวัตกรรม โดยไม่มองข้ามการพัฒนาอย่างสมดุล ยั่งยืน นายกรัฐมนตรีเชื่อมั่นว่า EEC ที่รัฐบาลภูมิใจ ให้ความสําคัญในการดําเนินการตลอดมานั้น จะเกิดประโยชน์ถึงประชาชนทุกคน” นางสาวทิพานัน ฯ กล่าว
รัฐบาลไทย-ข่าวทำเนียบรัฐบาล-สธ. เผย ได้รับจัดสรรแพทย์ใช้ทุนไม่ถึง 70% และลดลงทุกปี เตรียมหารือกรอบจัดสรรแพทย์ใช้ทุนปี 67 ปรับสัดส่วนให้ สธ.เพิ่มขึ้น แก้ไขปัญหาขาดแคลนแพทย์
วันเสาร์ที่ 19 สิงหาคม 2566
สธ. เผย ได้รับจัดสรรแพทย์ใช้ทุนไม่ถึง 70% และลดลงทุกปี เตรียมหารือกรอบจัดสรรแพทย์ใช้ทุนปี 67 ปรับสัดส่วนให้ สธ.เพิ่มขึ้น แก้ไขปัญหาขาดแคลนแพทย์
สธ. เผย ได้รับจัดสรรแพทย์ใช้ทุนไม่ถึง 70% และลดลงทุกปี เตรียมหารือกรอบจัดสรรแพทย์ใช้ทุนปี 67 ปรับสัดส่วนให้ สธ.เพิ่มขึ้น แก้ไขปัญหาขาดแคลนแพทย์
กระทรวงสาธารณสุข เผย ได้รับจัดสรรแพทย์ใช้ทุนไม่ถึง70% และมีจํานวนลดลงทุกปี เตรียมหารือกรอบจัดสรรแพทย์ใช้ทุนปี2567 เบื้องต้นหน่วยงานเกี่ยวข้องเห็นตรงกันปรับสัดส่วนให้กระทรวงฯ เพิ่มขึ้น คาดในปี 2567มีแพทย์จบประมาณ2,800 คน จะจัดสรรให้ประมาณ 2,000 คน เพิ่มขึ้นจากปีก่อนราว 200 คน ช่วยเติมแพทย์เข้าระบบและบรรเทาการขาดแคลนในบางพื้นที่
พญ.พิมพ์เพชร สุขุมาลไพบูลย์ ผู้อํานวยการสํานักงานโครงการผลิตแพทย์เพิ่มเพื่อชาวชนบทกระทรวงสาธารณสุขกล่าวถึงความคืบหน้าการจัดสรรแพทย์เพิ่มพูนทักษะ หรือแพทย์ใช้ทุนปี1 ว่า ได้เตรียมเสนอที่ประชุมคณะกรรมการพิจารณาจัดสรรนักศึกษาแพทย์ผู้ทําสัญญาการเป็นนักศึกษาแพทย์ (Consortium) ขอรับการจัดสรรแพทย์ใช้ทุนเพิ่มขึ้นเนื่องจากที่ผ่านมาได้รับการจัดสรรแพทย์ใช้ทุนไม่ถึง70% และมีจํานวนลดลงทุกปี โดยปี 2563 ได้รับจัดสรร 2,009 คนปี2564 เหลือ 1,836 คน และปี 2565 เหลือ 1,788 คน ซึ่งในปีแรกของการปฏิบัติงานชดใช้ทุน กระทรวงสาธารณสุขจะกระจายไปยังโรงพยาบาลเพิ่มพูนทักษะทั่วประเทศ 116 แห่ง หลังจากนั้นในปีที่2 และ 3 จะไปปฏิบัติงานเพื่อชดใช้ทุนในโรงพยาบาลชุมชนต่อไป เมื่อจํานวนแพทย์ชดใช้ทุนที่ได้รับจัดสรรลดลงจึงส่งผลให้บางพื้นที่ขาดแคลนแพทย์และแพทย์ที่มีอยู่ต้องมีภาระงานเพิ่มขึ้นและใช้เวลาปฏิบัติงานมากขึ้น
พญ.พิมพ์เพชรกล่าวต่อว่า จากการประชุมคณะอนุกรรมการพัฒนาข้อเสนอการจัดสรรนักศึกษาแพทย์ผู้ทําสัญญาการเป็นนักศึกษาแพทย์ ที่มีผู้แทนจากคณะแพทยศาสตร์ มหาวิทยาลัยต่างๆ กระทรวงกลาโหม และกระทรวงสาธารณสุขเมื่อวันที่11 สิงหาคมที่ผ่านมา ได้มีความเห็นตรงกันว่าจะปรับลดสัดส่วนการจัดสรรให้กับส่วนราชการและหน่วยงานอื่นๆนอกกระทรวงลง และจัดสรรให้กับกระทรวงสาธารณสุขเพิ่มขึ้น โดยอ้างอิงจากค่าเฉลี่ยจํานวนนักศึกษาแพทย์ที่ได้รับคัดเลือกจริงใน6 ปีที่ผ่านมา ซึ่งคาดว่าในปี 2567 จะมีแพทย์สําเร็จการศึกษาประมาณ 2,800 คน จะจัดสรรให้กระทรวงสาธารณสุขได้ประมาณ 2,000 คนเพิ่มขึ้นจาก 2 ปีที่ผ่านมาราว 200 คน พร้อมปฏิบัติงานได้ในเดือนมิถุนายน2567 ทําให้มีบุคลากรลงไปปฏิบัติงานในพื้นที่เพิ่มขึ้น ช่วยลดภาระงานและบรรเทาปัญหาการขาดแคลนแพทย์ในบางพื้นที่ได้มากขึ้น
“กระทรวงสาธารณสุข ยังได้หารือกับ ก.พ.ในการเพิ่มกรอบตําแหน่งข้าราชการ ภายในปี 2569 เพื่อให้สอดคล้องกับภาระงานด้วย โดยปัจจุบันมีแพทย์ประมาณ 25,505 คน ได้ร่างกรอบตําแหน่งปี 2569 เพิ่มเป็น 35,578 คน รวมทั้งจะเพิ่มการผลิตในโครงการผลิตแพทย์เพิ่มเพื่อชาวชนบท เนื่องจากพบว่า แพทย์กลุ่มนี้มีอัตราการคงอยู่ในระบบมากถึง 80-90%” พญ.พิมพ์เพชรกล่าว
************************************************ 19 สิงหาคม 2566
รัฐบาลไทย-ข่าวทำเนียบรัฐบาล-รมว.ดีอีเอส เชื่อ! มาตรการป้องปราบบัญชีม้าเห็นผล สถิติการก่อคดีออนไลน์ลดลงประชาชน รู้และระวังตัว ไม่ตกเป็นเหยื่อมิจฉาชีพหลอกดูดเงิน
วันเสาร์ที่ 19 สิงหาคม 2566
รมว.ดีอีเอส เชื่อ! มาตรการป้องปราบบัญชีม้าเห็นผล สถิติการก่อคดีออนไลน์ลดลงประชาชน รู้และระวังตัว ไม่ตกเป็นเหยื่อมิจฉาชีพหลอกดูดเงิน
รมว.ดีอีเอส เชื่อ! มาตรการป้องปราบบัญชีม้าเห็นผล สถิติการก่อคดีออนไลน์ลดลงประชาชน รู้และระวังตัว ไม่ตกเป็นเหยื่อมิจฉาชีพหลอกดูดเงิน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ขอให้ประชาชนสร้างภูมิคุ้มกันป้องกันตัวเองไม่ให้ตกเป็นเหยื่อของกลุ่มมิจฉาชีพก่ออาชญากรรมทางเทคโนโลยีที่ขณะนี้ยังคงก่อเหตุหลอกลวงประชาชนด้วยกลวิธีต่างๆให้หลงเชื่อและโอนเงินออกจากบัญชีด้วยกลวิธีหมุนเวียน ปรับเพิ่มกลไกลใหม่ๆอย่างต่อเนื่องโดยเฉพาะหลอกติดตั้งแอปฯส่งเป็นลิ้งค์ดูดเงินให้เหยื่อกดซึ่งเป็นอันตรายกับประชาชนทั่วไปที่อาจไม่ทันระมัดระวังหรือเผลอไปกดลิ้งค์ดังกล่าว
นายชัยวุฒิระบุด้วยว่าแม้ปัจจุบันพระราชกําหนดมาตรการป้องกันและปราบปรามอาชญากรรมทางเทคโนโลยีมีผลบังคับใช้เพื่อช่วยดูแลคุ้มครองผู้ถูกหลอกลวงช่วยระงับยับยั้งการโอนเงินและติดตามเงินคืนได้ทันมากยิ่งขึ้นแต่สถิติการก่อคดีออนไลน์หลังกฎหมายดังกล่าวบังคับใช้ก็ยังคงมีอย่างต่อเนื่องขณะที่หน่วยงานที่เกี่ยวข้องทั้งสํานักงานตํารวจแห่งชาติธนาคารได้เพิ่มระบบการจัดการให้รัดกุมเข้มข้นมากขึ้นเพื่อต้องการปราบปรามบัญชีม้าให้ลดลงและหมดไปได้
ทั้งนี้กระทรวงดิจิทัลเพื่อเศรษฐกิจและสังคมยังได้ร่วมมือกับอาสาสมัครเครือข่ายภาคสังคมภาคประชาชนสภาองค์กรของประชาชนในการเสริมสร้างความตระหนักรู้ย้ําเตือนประชาชนให้รู้เท่าทันระมัดระวังตัวเองได้เพื่อเป็นเครื่องมือในการป้องกันตัวเองไม่ให้ตกเป็นเหยื่อเหมือนสวมหน้ากากอนามัยป้องกันโควิดได้ซึ่งทั้งความร่วมมือและการป้องกันตัวจะทําให้การก่อคดีในลักษณะนี้ค่อยๆลดลงในที่สุด
_____________
รัฐบาลไทย-ข่าวทำเนียบรัฐบาล-รัฐบาลเผยผลสำเร็จแก้ไขปัญหาหนี้สินครัวเรือน ดำเนินการไกล่เกลี่ยสำเร็จ ทางแพ่ง 53,030 เรื่อง ลดค่าใช้จ่ายประชาชน 6,887,960,640 บาท ทางอาญา 353 เรื่อง ลดต้นทุนภาครัฐ 27,044,036 บาท
วันเสาร์ที่ 19 สิงหาคม 2566
19/08/2566
รัฐบาลเผยผลสําเร็จแก้ไขปัญหาหนี้สินครัวเรือน ดําเนินการไกล่เกลี่ยสําเร็จ ทางแพ่ง 53,030 เรื่อง ลดค่าใช้จ่ายประชาชน 6,887,960,640 บาท ทางอาญา 353 เรื่อง ลดต้นทุนภาครัฐ 27,044,036 บาท
รัฐบาลเผยผลสําเร็จแก้ไขปัญหาหนี้สินครัวเรือน ดําเนินการไกล่เกลี่ยสําเร็จ ทางแพ่ง 53,030 เรื่อง ลดค่าใช้จ่ายประชาชน 6,887,960,640 บาท ทางอาญา 353 เรื่อง ลดต้นทุนภาครัฐ 27,044,036 บาท
วันที่ 19 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลสําเร็จการแก้ไขปัญหาหนี้สินครัวเรือน ตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ว่า นับแต่พระราชบัญญัติการไกล่เกลี่ยข้อพิพาท พ.ศ. 2562 มีผลใช้บังคับเมื่อวันที่ 23 พฤษภาคม 2562 รัฐบาล โดยกรมคุ้มครองสิทธิและเสรีภาพ กระทรวงยุติธรรม ได้ขับเคลื่อนการดําเนินงานตามกฎหมาย เพื่อแก้ไขปัญหาหนี้สินครัวเรือน ดังนี้ ฝึกอบรมผู้ไกล่เกลี่ย 2,708 คน ขึ้นทะเบียนผู้ไกล่เกลี่ย 4,656 คน เปิดหน่วยบริการไกล่เกลี่ย 1,963 แห่ง (หน่วยงานของรัฐ 82 แห่ง และศูนย์ไกล่เกลี่ยข้อพิพาทภาคประชาชน 1,881 แห่ง) ดําเนินการไกล่เกลี่ยสําเร็จ แบ่งเป็น ข้อพิพาททางแพ่ง 53,030 เรื่อง ลดค่าใช้จ่ายประชาชน 6,887,960,640 บาท ข้อพิพาททางอาญา 353 เรื่อง ลดต้นทุนภาครัฐ 27,044,036 บาท
นางสาวรัชดา กล่าวว่า ในปีงบประมาณ พ.ศ. 2565 กรมคุ้มครองสิทธิและเสรีภาพ ร่วมมือกับกรมบังคับคดีสํานักงานยุติธรรมจังหวัด ศูนย์ไกล่เกลี่ยข้อพิพาทภาคประชาชน กองทุนเงินให้กู้ยืมเพื่อการศึกษา และสถาบันการเงินจัดมหกรรมไกล่เกลี่ยหนี้สินครัวเรือน และยุติธรรมพบประชาชน ในพื้นที่ 76 จังหวัดทั่วประเทศ ดําเนินการไกล่เกลี่ยข้อพิพาทก่อนฟ้องให้แก่ประชาชนที่เป็นหนี้กองทุนเงินให้กู้ยืมเพื่อการศึกษา หนี้เช่าซื้อรถยนต์ หนี้สินข้าราชการ หนี้บัตรเครดิต และสินเชื่อส่วนบุคคล จํานวน 45,958 ราย ไกล่เกลี่ยสําเร็จ 44,735 เรื่อง ทุนทรัพย์ที่ไกล่เกลี่ย 6,465 ล้านบาท ลดค่าใช้จ่ายประชาชน 5,810 ล้านบาท
“รัฐบาล มุ่งแก้ไขปัญหา บรรเทาความเดือนร้อนของพี่น้องประชาชน ให้มีความเป็นอยู่ที่ดีขึ้น และอํานวยความสะดวกให้ประชาชนเข้าถึงการแก้ไขปัญหา โดยได้จัดตั้งศูนย์ไกล่เกลี่ยข้อพิพาทภาคประชาชนให้ครอบคลุมระดับตําบล ปรับปรุงและพัฒนากฎหมายให้นํากระบวนการไกล่เกลี่ยมาใช้ก่อนฟ้องคดีต่อศาล เพิ่มทุนทรัพย์ทางแพ่งและความผิดทางอาญาให้ดําเนินการไกล่เกลี่ยข้อพิพาทได้มากขึ้น รวมถึงจัดตั้งหน่วยงานระดับกรมรองรับภารกิจไกล่เกลี่ยข้อพิพาทก่อนฟ้องคดีและหลังศาลพิพากษา ขอเชิญชวนประชาชนที่มีคดีพิพาทก่อนฟ้อง และหลังศาลมีคําพิพากษา ร่วมไกล่เกลี่ยหนี้สินครัวเรือน ตอบโจทย์การแก้ไขหนี้สิน หนี้ กยศ. หนี้บัตรเครดิต และสินเชื่อส่วนบุคคล สินเชื่อรถยนต์ ร่วมกันหาทางออก ฝ่าวิกฤติ สร้างโอกาส ก้าวไปด้วยกัน โดยส่วนกลาง จัดขึ้นทุกวันเสาร์สัปดาห์ที่ 2 ของทุกเดือน ณ อาคารกระทรวงยุติธรรม (แห่งใหม่) ถนนแจ้งวัฒนะ หล้กสี่” นางสาวรัชดา ย้ํา
รัฐบาลไทย-ข่าวทำเนียบรัฐบาล-นายกรัฐมนตรีชื่นชม มช. เปิดตัว “builds” โปรแกรมปั้นสตาร์ทอัพในรั้วมหาวิทยาลัย ต่อยอดในวิจัยในสถาบันการศึกษา มั่นใจเพิ่มความแข็งแกร่งให้คลัสเตอร์เศรษฐกิจภาคเหนือและเป็นต้นแบบให้ภูมิภาคอื่นตามแผนพัฒนาระเบียงเศรษฐกิจ 4 ภาค
วันเสาร์ที่ 19 สิงหาคม 2566
19/08/2566
นายกรัฐมนตรีชื่นชม มช. เปิดตัว “builds” โปรแกรมปั้นสตาร์ทอัพในรั้วมหาวิทยาลัย ต่อยอดในวิจัยในสถาบันการศึกษา มั่นใจเพิ่มความแข็งแกร่งให้คลัสเตอร์เศรษฐกิจภาคเหนือและเป็นต้นแบบให้ภูมิภาคอื่นตามแผนพัฒนาระเบียงเศรษฐกิจ 4 ภาค
นายกรัฐมนตรีชื่นชม มช. เปิดตัว “builds” โปรแกรมปั้นสตาร์ทอัพในรั้วมหาวิทยาลัย ต่อยอดในวิจัยในสถาบันการศึกษา มั่นใจเพิ่มความแข็งแกร่งให้คลัสเตอร์เศรษฐกิจภาคเหนือและเป็นต้นแบบให้ภูมิภาคอื่นตามแผนพัฒนาระเบียงเศรษฐกิจ 4 ภาค
วันที่ 19 สิงหาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้ชื่นชมมหาวิทยาลัยเชียงใหม่ที่ได้เปิดตัวโปรแกรม “builds” ซึ่งเป็นโครงการที่จะสนับสนุนให้นักศึกษาทุกชั้นปีในมหาวิทยาลัยสามารถเริ่มต้นการเป็นผู้ประกอบการสตาร์ทอัพได้ตั้งแต่เรียนมหาวิทยาลัย ด้วยการนํางานวิจัยในมหาวิทยาลัยมาต่อยอดเป็นธุรกิจต่างๆ
เกิดการลงทุน การจ้างงานสร้างผลกระทบเชิงบวกต่อเศรษฐกิจในจังหวัดเชียงใหม่ และภาคเหนือ ด้วยเป้าหมายภายในปี 2569 จะสร้างนักศึกษาที่สนใจเป็นสตาร์ทอัพ 4,200 คน เกิดทีมสร้างสรรค์ไอเดียธุรกิจไม่น้อยกว่า 600 ทีม และตั้งธุรกิจไม่น้อยกว่า 240 บริษัท มีการจ้างงาน 3,600 คน สร้างรายได้มากกว่า 4,500 ล้านบาท เพิ่มมูลค่าเศรษฐกิจภาคเหนืออีก 8,100 ล้านบาท
ทั้งนี้ นายกรัฐมนตรีมั่นใจว่าโครงการฯ จะเป็นกําลังสําคัญช่วยเสริมความแข็งแกร่งของเศรษฐกิจคลัสเตอร์สําคัญๆ ในระเบียงเศรษฐกิจพิเศษภาคเหนือ ตลอดจนเป็นต้นแบบให้สถาบันการศึกษาในภาคอื่นๆ ในการสร้างผู้ประกอบการเพื่อขับเคลื่อนระเบียงเศรษฐกิจแต่ละภูมิภาคได้เติบโตได้อย่างยั่งยืนด้วยการวิจัยและพัฒนา
น.ส.ไตรศุลี กล่าวว่า ปัจจุบันรัฐบาลมีนโยบายการพัฒนาเศรษฐกิจในภูมิภาค ซึ่งเชื่อมโยงกับยุทธศาสตร์ชาติ 20 ปี แผนแม่บทภายใต้ยุทธศาสตร์ชาติ และแผนพัฒนาเศรษฐกิจและสังคมแห่งชาติ ฉบับที่13 ซึ่งแบ่งการพัฒนาเป็น 2 ส่วน คือ เศรษฐกิจพิเศษชายแดน 10 เขต และระเบียงเศรษฐกิจพิเศษ 4 ภาค ประกอบด้วย 1)ระเบียงเศรษฐกิจพิเศษภาคเหนือ (NEC) ครอบคลุม จังหวัดเชียงใหม่ เชียงราย ลําพูน และลําปาง
2)ระเบียงเศรษฐกิจพิเศษภาคตะวันออกเฉียงเหนือ(NeEC) ครอบคลุมจังหวัด นครราชสีมา ขอนแก่น อุดรธานี และหนองคาย 3)ระเบียงเศรษฐกิจพิเศษภาคกลาง-ตะวันตก(CWEC) ครอบคลุมจังหวัด พระนครศรีอยุธยา นครปฐม สุพรรณบุรีและกาญจนบุรี และ 4)ระเบียงเศรษฐกิจภาคใต้ (SEC) ครอบคลุมพื้นที่ จังหวัดชุมพร ระนอง สุราษธานี และนครศรีธรรมราช
น.ส.ไตรศุลี กล่าวว่า รัฐบาลได้กําหนดนโยบายการพัฒนาตามศักยภาพของพื้นที่ โดยดึงทุกภาคส่วนเข้ามาสนับสนุน อาทิ มาตรการส่งเสริมการลงทุนทั้งที่เป็นมาตรที่เป็นภาษีและไม่ใช่ภาษี สนับสนุนงบวิจัยและพัฒนา ดึงสถาบันการศึกษาในพื้นที่เข้ามาสนับสนุนองค์ความรู้และการวิจัย ซึ่งกรณีของ NEC ในภาคเหนือ รัฐบาลสนับสนุนให้เป็นฐานเศรษฐกิจสร้างสรรค์หลักของประเทศ มีคลัสเตอร์เป้าหมายเป็นอุตสาหกรรมสร้างสรรค์ เช่น บริการออกแบบและพัฒนาผลิตภัณฑ์ เขตอุตสาหกรรมภาพยนตร์ อุตสาหกรรมดิจิทัล อุตสาหกรรมท่องเที่ยว และท่องเที่ยวเชิงสุขภาพ อุตสาหกรรมเกษตรและอาหาร
รัฐบาลไทย-ข่าวทำเนียบรัฐบาล-หัวหน้าผู้ตรวจฯ วิษณุ ลงพื้นที่จังหวัดแพร่ ติดตามโครงการ"เหมืองแร่ดี คู่ชุมชน"
วันเสาร์ที่ 19 สิงหาคม 2566
19/08/2566
หัวหน้าผู้ตรวจฯ วิษณุ ลงพื้นที่จังหวัดแพร่ ติดตามโครงการ"เหมืองแร่ดี คู่ชุมชน"
หัวหน้าผู้ตรวจฯ วิษณุ ลงพื้นที่จังหวัดแพร่ ติดตามโครงการ"เหมืองแร่ดี คู่ชุมชน"
วันที่ 16 สิงหาคม 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ลงพื้นที่สํานักงานอุตสาหกรรมจังหวัดแพร่ (สอจ.แพร่) โดยนายสํารวย เข็มทองหลาง อุตสาหกรรมจังหวัดแพร่และเจ้าหน้าที่ให้การต้อนรับและรายงานผลการดําเนินโครงการเพิ่มประสิทธิภาพการกํากับ ดูแลและส่งเสริมการประกอบการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" ของ สอจ.แพร่ ซึ่งประกอบด้วยกิจกรรมตรวจกํากับกิจการเหมืองแร่ให้ประกอบการให้ถูกต้องตามกฎหมายอย่างเคร่งครัด โดยได้จัดกิจกรรมสัมมนาเพิ่มประสิทธิภาพการกํากับดูแลและส่งเสริมการประกอบการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" เมื่อวันที่ 8 สิงหาคม 2566  มีผู้เข้าร่วม จํานวน 46 ราย ที่ผ่านมา
นอกจากนี้ หัวหน้าผู้ตรวจฯ วิษณุ ได้ถ่ายทอดนโยบายของท่านปลัดกระทรวงอุตสาหกรรม ให้ สอจ.แพร่ มุ่งเน้นการใช้ "หัวและใจ" ในการทํางาน นํานโยบาย MIND ถ่ายทอดให้โรงงานในพื้นที่ มุ่งยกระดับภาคอุตสาหกรรมให้สามารถอยู่กับชุมชนได้ สร้างภาพลักษณ์และคุณค่าใหม่ของภาคอุตสาหกรรม ตามแนวอุตสาหกรรมวิถีใหม่ 4 มิติ คือ 1) ความสําเร็จทางธุรกิจ การปรับธุรกิจให้เหมาะสมกับโลกอนาคต 2) การดูแลสังคมโดยรอบโรงงานอุตสาหกรรม ทั้งยามปกติ และเมื่อเกิดวิกฤต 3) การดูแลรักษาสิ่งแวดล้อมที่ตอบโจทย์ไทยและประชาคมโลก 4) การกระจายรายได้ให้แก่ประชาชน และมีชีวิตความเป็นอยู่ที่ดีขึ้น พร้อมเน้นย้ํา “การสร้างงาน สร้างอาชีพ” และกระตุ้นผู้ประกอบการให้ดําเนินธุรกิจเพื่อสังคม (Social Enterprise : SE) ทํางานร่วมกับชุมชน และเครือข่ายเพื่อพัฒนาคุณภาพชีวิตให้ประชาชนในพื้นที่อย่างจริงจัง
นอกจากนี้หัวหน้าผู้ตรวจฯ วิษณุ ได้ให้ข้อเสนอแนะการตรวจราชการให้เน้นการประชาสัมพันธ์ทําความเข้าใจ และส่งเสริมให้โรงงานอุตสาหกรรมประกอบการตามนโยบาย MIND ให้ครบทั้ง 4 มิติ ใน 1 โรงงาน การตรวจกํากับกิจการโรงงานและกิจการเหมืองแร่ ให้ประกอบการให้ถูกต้องตามกฎหมาย ให้ สอจ. ติดตามให้โรงงานเข้าใช้ระบบ i-Industry เพื่อเข้ารายงานผลการประกอบกิจการตามแบบฟอร์มที่กําหนดทุกเดือน พร้อมให้กําลังใจกับ สอจ.แพร่ ในการปฏิบัติงานและขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ ประชาชน ต่อไป
รัฐบาลไทย-ข่าวทำเนียบรัฐบาล-ผู้ตรวจทาวันฯ นำทีม MIND อุทัยธานี ตรวจเยี่ยมและติดตามผลการดำเนินการเพิ่มประสิทธิภาพการกำกับดูแลและส่งเสริมการประกอบกิจการเหมืองแร่
วันเสาร์ที่ 19 สิงหาคม 2566
19/08/2566
ผู้ตรวจทาวันฯ นําทีม MIND อุทัยธานี ตรวจเยี่ยมและติดตามผลการดําเนินการเพิ่มประสิทธิภาพการกํากับดูแลและส่งเสริมการประกอบกิจการเหมืองแร่
ผู้ตรวจทาวันฯ นําทีม MIND อุทัยธานี ตรวจเยี่ยมและติดตามผลการดําเนินการเพิ่มประสิทธิภาพการกํากับดูแลและส่งเสริมการประกอบกิจการเหมืองแร่ ตามแนวทางอุตสาหกรรมวิถีใหม่ “เหมืองแร่ดี คู่ชุมชน”
วันที่ 16 สิงหาคม 2566 เวลา 15.00 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่ตรวจเยี่ยมกลุ่มผ้าทอลายโบราณบ้านผาทั่ง อําเภอบ้านไร่ จังหวัดอุทัยธานี ซึ่งจําหน่ายผ้าทอลายโบราณ พร้อมเยี่ยมชมพิพิธภัณฑ์ผ้าเก่าอายุกว่า 200 ปี ชมการสาธิตการทอผ้า การจกผ้าลวดลายโบราณ มีการแปรรูปผลิตภัณฑ์เสื้อผ้าสําเร็จรูป เช่น เสื้อ กระโปรงหมวก งานประดิษฐ์จากผ้า ชุดแฟชั่นจากผ้าทอ ฯลฯ และกลุ่มยังมีการสาธิตการย้อมผ้า สีธรรมชาติ
วันที่ 17 สิงหาคม 2566 เวลา 09.00 น.
ผู้ตรวจราชการฯ ทาวัน เข้ารับฟังสรุปผลการดําเนินงานโครงการเพิ่มประสิทธิภาพการกํากับดูแลและส่งเสริมการประกอบกิจการเหมืองแร่ ตามแนวทางอุตสาหกรรมวิถีใหม่ “เหมืองแร่ดี คู่ชุมชน” ณ สํานักงานอุตสาหกรรมจังหวัดอุทัยธานี (สอจ.อุทัยธานี) โดยมีนางไพรินทร์ กันทะวงษ์ อุตสาหกรรมจังหวัดอุทัยธานี รายงานผลการปฏิบัติงานโครงการฯ ตรวจกํากับ ดูแลสถานประกอบกิจการเหมืองแร่และอุตสาหกรรมพื้นฐานรวมถึงการเฝ้าระวังเพื่อปราบปรามการกระทําผิดตาม พ.ร.บ.แร่ พ.ศ. 2560 ของ สอจ.อุทัยธานี
ทั้งนี้ ผู้ตรวจฯ ทาวัน ได้ให้ข้อเสนอแนะในการส่งเสริมและพัฒนาอุตสาหกรรม ตามนโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน และเน้นย้ําบูรณาการการทํางานร่วมกันของทุกกลุ่มงานทั้งการทํางานภายในและภายนอกหน่วยงานเพื่อให้ภารกิจงานต่าง ๆ ของกระทรวงบรรลุผลสําเร็จอย่างเป็นรูปธรรม
และเวลา 14.00 น. ผู้ตรวจฯ ทาวัน พร้อมคณะตรวจเยี่ยมบริษัท สหะขนส่งอุทัยธานี จํากัด ประกอบการทําเหมืองแร่หินอุตสาหกรรมชนิดหินปูนเพื่ออุตสาหกรรมก่อสร้าง ตําบลหนองยาง อําเภอหนองฉาง จังหวัดอุทัยธานี เพื่อตรวจติดตามผลการดําเนินโครงการเพิ่มประสิทธิภาพการกํากับ ดูแลและส่งเสริมการประกอบเหมืองแร่ ตามแนวอุตสาหกรรมวิถีใหม่ “เหมืองแร่ดี คู่ชุมชน” พร้อมพบปะชุมชนรอบเหมือง เพื่อรับฟังข้อเสนอและปัญหาอุปสรรค ซึ่งเหมืองแร่ฯ และชุมชนโดยรอบ สามารถอยู่ด้วยกันอย่างเกื้อกูลมาโดยตลอด มีการร่วมกันจัดกิจกรรมโดยใช้งบประมาณจากกองทุนฯ เข้ามาดูแลชุมชน สิ่งแวดล้อม อาทิ การตรวจสุขภาพ การดูแลถนนหนทางในพื้นที่ การจ้างงานเป็นต้น
วันที่ 18 สิงหาคม 2566 เวลา 10.00 น. คณะผู้ตรวจฯ ทาวัณ เข้าเยี่ยมชมการบริหารจัดการการพัฒนาผลิตภัณฑ์จากสับปะรด และโกโก้ ภายใต้โครงการแปรรูปสินค้าเกษตรอุตสาหกรรม 1 จังหวัด 1 ชุมชน (One Province One Agro-Industrial Community: OPOAI-C) ณ สหกรณ์การเกษตรห้วยคต จํากัด อําเภอห้วยคต จังหวัดอุทัยธานี พร้อมให้คําแนะนําผู้ประกอบการ ด้านการต่อยอดผลิตภัณฑ์ให้มีมาตรฐานสามารถส่งออกไปจําหน่ายยังต่างประเทศได้ ทั้งนี้ได้เน้นย้ําให้ สอจ.อุทัยธานี ให้การส่งเสริม กํากับดูแลผู้ประกอบการพร้อมให้คําปรึกษาแก่ผู้ประกอบการทั้งในการดูแลและจัดการด้านสิ่งแวดล้อม แนะนําผู้ประกอบการดําเนินการสอดคล้องกับนโยบายกระทรวงอุตสาหกรรม MIND 4 มิติ เพื่อให้ชุมชนในพื้นที่มีความเป็นอยู่ที่ดีขึ้นต่อไป
รัฐบาลไทย-ข่าวทำเนียบรัฐบาล-สธ.ตาก เพิ่มศักยภาพระบบบริการ ดูแลสุขภาพคนไทยและต่างชาติพื้นที่ชายแดน
วันเสาร์ที่ 19 สิงหาคม 2566
สธ.ตาก เพิ่มศักยภาพระบบบริการ ดูแลสุขภาพคนไทยและต่างชาติพื้นที่ชายแดน
ปลัดกระทรวงสาธารณสุข ลงพื้นที่ติดตามการดําเนินงานด้านการแพทย์และสาธารณสุข จังหวัดตาก มีการพัฒนาระบบบริการดูแลสุขภาพคนไทยและคนต่างชาติพื้นที่ชายแดน
ปลัดกระทรวงสาธารณสุข ลงพื้นที่ติดตามการดําเนินงานด้านการแพทย์และสาธารณสุข จังหวัดตาก มีการพัฒนาระบบบริการดูแลสุขภาพคนไทยและคนต่างชาติพื้นที่ชายแดน ทั้งด้านเครื่องมือแพทย์smart OPD ระบบผลิตไฟฟ้าพลังงานแสงอาทิตย์แบบติดตั้งบนหลังคา พร้อมยกระดับระบบความปลอดภัยทางไซเบอร์
นายแพทย์โอภาส การย์กวินพงศ์ ปลัดกระทรวงสาธารณสุข กล่าวภายหลังลงพื้นที่ติดตามการดําเนินงานด้านการแพทย์และสาธารณสุขที่โรงพยาบาลแม่สอด และโรงพยาบาลอุ้มผาง และโรงพยาบาลพบพระ จังหวัดตาก ว่าจังหวัดตากมีพื้นที่ติดชายแดนประเทศเพื่อนบ้านที่มีช่องทางการเข้า-ออก ทั้งช่องทางทางการและช่องทางธรรมชาติมีสถานการณ์ผู้หนีภัยจากการสู้รบ และมีการเคลื่อนย้ายของคนเป็นจํานวนมาก โรงพยาบาลในพื้นที่ติดชายแดน5 แห่ง ได้แก่ โรงพยาบาลแม่สอดโรงพยาบาลแม่ระมาด โรงพยาบาลท่าสองยาง โรงพยาบาลพบพระ และโรงพยาบาลอุ้มผาง จึงต้องดูแลทั้งประชากรไทยในพื้นที่และประชากรต่างชาติ เช่น บุคคลที่ไม่มีสถานะทางทะเบียนและสิทธิ์ คนไทยรอพิสูจน์สัญชาติ แรงงานที่มีประกันสุขภาพ และนักเรียนต่างด้าวที่ไม่มีสถานะทางทะเบียน รวมกว่า 7 แสนคน
นายแพทย์โอภาส กล่าวต่อว่า พื้นที่แนวชายแดนถือเป็นพื้นที่ที่มีความพิเศษ การดําเนินงานด้านการแพทย์และสาธารณสุขจึงแตกต่างกับพื้นที่ทั่วไป ซึ่งพบว่าโรงพยาบาล5 แห่งในชายแดนจังหวัดตาก ได้พัฒนาการให้บริการตามบริบทพื้นที่ อาทิ การออกให้บริการเชิงรุกในพื้นที่สูง พื้นที่ทุรกันดาร การเฝ้าระวังควบคุมโรคสําคัญที่เป็นปัญหาสาธารณสุขในกลุ่มผู้หนีภัยจากการสู้รบ รวมทั้งมีการจัดตั้ง “สุขศาลาข้ามแดน” ในพื้นที่รอยต่อที่มีการส่งต่อผู้ป่วยข้ามแดนมารักษาที่ฝั่งไทย เป็นต้น ขณะเดียวกันยังมีการพัฒนางานตามนโยบาย ทั้งการจัดหาเครื่องมือแพทย์เสริมศักยภาพการให้บริการ ระบบบริการผู้ป่วยนอกแบบSmart OPD การรักษาผ่านแอพพลิเคชั่นโครงการ “1 อําเภอ 1 ศูนย์ฟอกไต”ซึ่งทําให้ไม่มีผู้ป่วยที่ต้องฟอกไตตกค้าง รวมทั้งติดตั้งระบบผลิตไฟฟ้าพลังงานแสงอาทิตย์ เพื่อการอนุรักษ์พลังงานและลดค่าใช้จ่ายในระยะยาว เช่นที่ โรงพยาบาลแม่สอด ติดตั้งขนาด 300 กิโลวัตต์ ช่วยประหยัดค่าไฟฟ้าได้เฉลี่ยเดือนละ 107,436 บาท เป็นต้น
สําหรับปัญหาสาธารณสุขสําคัญที่พบในพื้นที่ชายแดน ได้แก่ โรคอุจจาระร่วง โรคไข้รากสาดใหญ่ โรคไข้กาฬหลังแอ่นโรคไข้เลือดออก อหิวาตกโรค และโรคไข้มาลาเรีย โดยข้อมูลล่าสุด ปีงบประมาณ2566 (9 เดือน) โรงพยาบาล 5 แห่งชายแดนจังหวัดตาก ให้บริการผู้ป่วยนอกแล้วจํานวน850,059 ราย และผู้ป่วยในจํานวน 189,770 ราย
********************************************** 19 สิงหาคม 2566
รัฐบาลไทย-ข่าวทำเนียบรัฐบาล-ผู้ตรวจทาวันฯ นำทีม MIND สุพรรณบุรี ตรวจเยี่ยมและติดตามผลการดำเนินการเพิ่มประสิทธิภาพการกำกับดูแลและส่งเสริมการประกอบกิจการเหมืองแร่
วันเสาร์ที่ 19 สิงหาคม 2566
19/08/2566
ผู้ตรวจทาวันฯ นําทีม MIND สุพรรณบุรี ตรวจเยี่ยมและติดตามผลการดําเนินการเพิ่มประสิทธิภาพการกํากับดูแลและส่งเสริมการประกอบกิจการเหมืองแร่
ผู้ตรวจทาวันฯ นําทีม MIND สุพรรณบุรี ตรวจเยี่ยมและติดตามผลการดําเนินการเพิ่มประสิทธิภาพการกํากับดูแลและส่งเสริมการประกอบกิจการเหมืองแร่ ตามแนวทางอุตสาหกรรมวิถีใหม่ “เหมืองแร่ดี คู่ชุมชน”
วันที่ 15 สิงหาคม 2566 เวลา 10.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ติดตามผลการดําเนินงานโครงการเพิ่มประสิทธิภาพการกํากับดูแลและส่งเสริมการประกอบกิจการเหมืองแร่ ตามแนวทางอุตสาหกรรมวิถีใหม่ “เหมืองแร่ดี คู่ชุมชน” ณ สํานักงานอุตสาหกรรมจังหวัดสุพรรณบุรี (สอจ.สุพรรณบุรี) โดยมีนายสุพจน์ พินิตกิตติสกุล อุตสาหกรรมจังหวัดสุพรรณบุรี และเจ้าหน้าที่สอจ.สุพรรณบุรี ให้การต้อนรับ พร้อมรายงานผลการปฏิบัติงานโครงการฯ ในการตรวจกํากับ ดูแลสถานประกอบกิจการเหมืองแร่และอุตสาหกรรมพื้นฐานรวมถึงการเฝ้าระวังเพื่อปราบปรามการกระทําผิดตาม พ.ร.บ.แร่ พ.ศ. 2560 การจัดประชุมชี้แจงแลกเปลี่ยนเรียนรู้เพื่อป้องกันและปราบปรามการกระทําผิดตาม พ.ร.บ.แร่ พ.ศ. 2560 แก่ผู้ประกอบการเหมืองแร่และอุตสาหกรรมพื้นฐาน ผู้มีส่วนได้ส่วนเสีย และผู้แทนหน่วยงานที่เกี่ยวข้อง พร้อมเน้นย้ําในประเด็นมาตรการป้องกันและแก้ไขปัญหาฝุ่นละอองที่เกิดจากภาคอุตสาหกรรม เหมืองแร่ ในพื้นที่จังหวัดสุพรรณบุรี โดยมุ่งเน้นการทํางานในลักษณะบูรณาการการทํางานแบบเชิงรุก เพื่อส่งเสริมให้สถานประกอบการประกอบกิจการอย่างถูกต้องตามกฎหมาย คํานึงถึงความปลอดภัย มีความรับผิดชอบต่อสังคม (CSR) ชุมชนโดยรอบ เข้าไปช่วยเหลือ ดูแลโดยการสํารวจความต้องการของชุมชนเป็นสําคัญ ส่งเสริมให้เกิดการจ้างงาน สร้างอาชีพ สร้างรายได้ และดูแลสิ่งแวดล้อม เพื่อให้สถานประกอบการและชุมชนอยู่ร่วมกันได้อย่างยั่งยืน
เวลา 15.30 คณะผู้ตรวจฯ ทาวัน เข้าตรวจเยี่ยม บริษัท นาเฮียใช้ จํากัด ผู้ประกอบกิจการปรับปรุงคุณภาพข้าวเปลือก และได้เปิดศูนย์การเรียนรู้เชิงเกษตรเพื่อเป็นแหล่งเรียนรู้สําหรับนักเรียนนักศึกษาและผู้ที่สนใจ โดยมีคุณนิทัศน์ เจริญธรรมรักษา ผู้ก่อตั้งศูนย์การเรียนรู้ฯ เป็นผู้ถ่ายทอดวิสัยทัศน์ องค์ความรู้เกี่ยวกับการปลูกข้าว เทคโนโลยีที่ใช้ในการปลูกข้าว หลักปรัชญาเศรษฐกิจพอเพียงและการพัฒนาพันธุ์ข้าว ซึ่งศูนย์เรียนรู้วิถีชีวิตและจิตวิญญาณชาวนาไทยได้ยื่นคําขอการรับรองมาตรฐานอุตสาหกรรมเอส (มอก.เอส) การบริการกิจกรรมเชิงเกษตรเพื่อการท่องเที่ยว มอก. เอส 209-2565 และได้รับการตรวจประเมินจากสํานักงานมาตรฐานผลิตภัณฑ์อุตสาหกรรม (สมอ.) เรียบร้อยแล้ว และอยู่ระหว่างการพิจารณาออกใบรับรองต่อไป
วันที่ 16 สิงหาคม 2566 เวลา 9.30 น. คณะผู้ตรวจฯ ทาวัน เข้าตรวจเยี่ยม บริษัท นครหลวงคอนกรีต จํากัด ตั้งอยู่ที่ตําบลจระเข้สามพัน อําเภออู่ทอง จังหวัดสุพรรณบุรี ประกอบกิจการเหมืองแร่ มีประทานบัตรทั้งหมด 5 แปลง และ 1 โรงโม่บดย่อยหิน จากการตรวจเยี่ยมสถานประกอบการฯ ได้เสนอแนะแนวทางให้สถานประกอบการฯ ประกอบกิจการอย่างระมัดระวังทั้งปัญหาฝุ่นละอองจากการทําเหมืองหินและโรงโม่ฯ โดยไม่สร้างผลกระทบต่อชุมชน สิ่งแวดล้อม รวมถึงให้คํานึงถึงการประกอบธุรกิจที่มีความรับผิดชอบต่อสังคม (CSR) ชุมชนโดยรอบ เข้าไปช่วยเหลือ ดูแลโดยการสํารวจความต้องการของชุมชนเป็นสําคัญ ส่งเสริมให้เกิดการจ้างงาน สร้างอาชีพ สร้างรายได้ และดูแลสิ่งแวดล้อม เพื่อให้สถานประกอบการและชุมชนอยู่ร่วมกันได้อย่างยั่งยืนต่อไป
รัฐบาลไทย-ข่าวทำเนียบรัฐบาล-หัวหน้าผู้ตรวจฯ วิษณุ ลงพื้นที่พะเยาเร่งเจ้าหน้าที่ทำความเข้าใจส่งเสริมให้สถานประกอบการในพื้นที่ประกอบการตาม นโยบาย MIND ให้ครบ 4 มิติ
วันเสาร์ที่ 19 สิงหาคม 2566
19/08/2566
หัวหน้าผู้ตรวจฯ วิษณุ ลงพื้นที่พะเยาเร่งเจ้าหน้าที่ทําความเข้าใจส่งเสริมให้สถานประกอบการในพื้นที่ประกอบการตาม นโยบาย MIND ให้ครบ 4 มิติ
หัวหน้าผู้ตรวจฯ วิษณุ ลงพื้นที่พะเยาเร่งเจ้าหน้าที่ทําความเข้าใจส่งเสริมให้สถานประกอบการในพื้นที่ประกอบการตาม นโยบาย MIND ให้ครบ 4 มิติ
วันที่ 15 สิงหาคม 2566 เวลา 14.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) ลงพื้นที่ ณ สํานักงานอุตสาหกรรมจังหวัดพะเยา (สอจ.พะเยา) โดยมีนายพงษ์เกษม โพธิ์แก้ว อุตสาหกรรมจังหวัดพะเยา และเจ้าหน้าที่ให้การต้อนรับ พร้อมรายงานผลการดําเนินโครงการเพิ่มประสิทธิภาพการกํากับดูแลและส่งเสริมการประกอบการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" ของ สอจ.พะเยา ซึ่งประกอบด้วยกิจกรรม ตรวจกํากับกิจการเหมืองแร่ให้ประกอบการให้ถูกต้องตามกฎหมายอย่างเคร่งครัดของจังหวัดพะเยา (จังหวัดรอง) และรายงานผลการปฏิบัติราชการรอบที่ 2/2566 ตามประเด็นการตรวจราชการ
โดย หน.ผตร.อก. ได้เน้นย้ําให้ สอจ.พะเยา มุ่งเน้นการใช้ "หัว และใจ" ในการทํางาน เร่งประชาสัมพันธ์ทําความเข้าใจ และส่งเสริมให้โรงงานอุตสาหกรรมประกอบการตาม นโยบาย MIND ให้ครบทั้ง 4 มิติ ใน 1 โรงงาน และสถานประกอบการเหมืองแร่ และเน้นย้ําการตรวจกํากับกิจการโรงงานและกิจการเหมืองแร่ ให้ประกอบการให้ถูกต้องตามกฎหมาย ติดตามให้โรงงานเข้าใช้ระบบ i-Industry เพื่อเข้ารายงานผลการประกอบกิจการตามแบบฟอร์มที่กําหนดทุกเดือน
นอกจากนี้ยังได้คณะฯ ยังได้ลงพื้นที่ บริษัท เอสวาย แอนด์ เฮลท์ แคร์ แอนด์ เทรด จํากัด สวนมัลเบอรี่เลอกองแล ซึ่งผลิตผลิตภัณฑ์จากมัลเบอรี่หลากหลายชนิด อาทิ น้ําสกัดมัลเบอรี่เข้มข้น ผลิตภัณฑ์สกินแคร์ที่มีส่วนผสมของมัลเบอรี่และเส้นขนมจีนมัลเบอรี่อบแห้งอีกด้วย
รัฐบาลไทย-ข่าวทำเนียบรัฐบาล-รองโฆษกรัฐบาลเผย สถานการณ์โรคติดเชื้อไวรัสซิกาในไทย สัปดาห์ที่ 31/66 พบผู้ป่วยครบทุกภาค กรมควบคุมโรคแนะแม่ตั้งครรภ์ ระวังยุงลายกัดแพร่เชื้อไวรัสซิกา ทารกเสี่ยงพัฒนาการช้า
วันเสาร์ที่ 19 สิงหาคม 2566
19/08/2566
รองโฆษกรัฐบาลเผย สถานการณ์โรคติดเชื้อไวรัสซิกาในไทย สัปดาห์ที่ 31/66 พบผู้ป่วยครบทุกภาค กรมควบคุมโรคแนะแม่ตั้งครรภ์ ระวังยุงลายกัดแพร่เชื้อไวรัสซิกา ทารกเสี่ยงพัฒนาการช้า
รองโฆษกรัฐบาลเผย สถานการณ์โรคติดเชื้อไวรัสซิกาในไทย สัปดาห์ที่ 31/66 พบผู้ป่วยครบทุกภาค กรมควบคุมโรคแนะแม่ตั้งครรภ์ ระวังยุงลายกัดแพร่เชื้อไวรัสซิกา ทารกเสี่ยงพัฒนาการช้า
วันที่ 19 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เผยข้อมูลกรมควบคุมโรค กระทรวงสาธารณสุข กรณีสถานการณ์โรคติดเชื้อไวรัสซิกาในประเทศไทย ในสัปดาห์ที่ 31 คือ ระหว่างวันที่ 1 มกราคม ถึง 9 สิงหาคม 2566 พบผู้ป่วยสะสมจํานวน 172 ราย อัตราป่วย 0.26 ต่อประชากรแสนคน ไม่พบผู้เสียชีวิต พบผู้ป่วยครบทุกภาค กระจายใน 21 จังหวัด โดยพบอัตราป่วยสูงสุดในภาคกลาง รองลงมา คือ ภาคเหนือ และภาคตะวันออกเฉียงเหนือ โดยกรมควบคุมโรค ได้ออกคําเตือนในช่วงนี้เกิดการแพร่ระบาดของโรคติดต่อนําโดยยุงลาย เนื่องจากเป็นช่วงฤดูฝน ทําให้มีน้ําขังตามภาชนะต่าง ๆ ซึ่งเป็นแหล่งเพาะพันธุ์ยุง ก่อให้เกิดการระบาดของโรคไข้เลือดออก โรคไข้ปวดข้อยุงลาย และโรคติดเชื้อไวรัสซิกา ซึ่งโรคติดเชื้อไวรัสซิกานี้ สามารถติดต่อจากมารดาสู่ทารกในครรภ์ เป็นโรคที่คุณแม่ตั้งครรภ์ต้องเฝ้าระวังและป้องกันตนเองอย่าให้ถูกยุงกัด เพราะหากแม่ติดเชื้อไวรัสซิกาแล้ว อาจส่งผลให้เด็กที่คลอดออกมามีความผิดปกติ
นางสาวรัชดา กล่าวถึงข้อมูลกรมควบคุมโรคระบุว่า โรคติดเชื้อไวรัสซิกา มียุงลายเป็นพาหะนําโรค เช่นเดียวกับโรคไข้เลือดออก และโรคไข้ปวดข้อยุงลาย ทําให้ผู้ป่วยมีผื่นแดงตามลําตัวและแขนขา มีไข้ อ่อนเพลีย ปวดศีรษะ ตาแดง และสามารถติดต่อจากมารดาสู่ทารกในครรภ์ และอาจทําให้เกิดภาวะแทรกซ้อนที่รุนแรง คือ ทารกเกิดความพิการทางสมองและระบบประสาท ส่งผลให้ทารกที่เกิดมามีความผิดปกติ เช่น ศีรษะเล็ก การได้ยินผิดปกติ และพัฒนาการช้า เป็นต้น โดยกรมควบคุมโรคแนะนําให้หญิงตั้งครรภ์ควรป้องกันตนเองอย่าให้ถูกยุงกัด ไปฝากครรภ์ตลอดระยะเวลาที่ตั้งครรภ์จนกว่าจะคลอด หากตรวจพบว่าติดเชื้อไวรัสซิกาต้องได้รับการดูแลอย่างใกล้ชิดโดยสูตินรีแพทย์
“นอกจากนี้ กรมควบคุมโรคย้ําขอให้ประชาชนทั่วไปช่วยกันกําจัดแหล่งเพาะพันธุ์ยุงลายในบริเวณบ้านและในชุมชน โดยใช้มาตรการ 3 เก็บป้องกัน 3 โรค คือ 1) เก็บบ้าน ให้สะอาดไม่ให้ยุงลายเข้ามาเกาะพัก 2) เก็บขยะ ภายในบริเวณบ้านและชุมชน ให้เรียบร้อยไม่ให้เป็นแหล่งเพาะพันธุ์ยุงลาย 3) เก็บน้ํา เก็บภาชนะกักเก็บน้ําให้มิดชิดเพื่อป้องกันยุงลายลงไปวางไข่ รวมถึงการป้องกันตนเองจากการถูกยุงกัดด้วยการทายากันยุง และนอนในมุ้งหรือห้องที่มีมุ้งลวดกันยุง เพื่อป้องกันโรคติดเชื้อไวรัสซิกา ไข้เลือดออก และโรคไข้ปวดข้อยุงลาย และขอให้ประชาชนสังเกตอาการป่วยของคนในครอบครัว ไม่ควรซื้อยาลดไข้ในกลุ่มเอ็นเสด (NSAIDs) ได้แก่ แอสไพริน และไอบูโพรเฟนมารับประทาน และให้รีบพาผู้ป่วยไปพบแพทย์หรือสถานบริการสาธารณสุขที่อยู่ใกล้บ้าน เพื่อได้รับการรักษาที่ถูกต้องรวดเร็ว จะช่วยลดโอกาสการเสียชีวิตได้ สอบถามข้อมูลเพิ่มเติมได้ที่สายด่วนกรมควบคุมโรค โทร. 1422” รองโฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-นายกฯ ห่วงใยเคสลูกจ้างลางานไปดูแลแม่ป่วยหนัก สุดท้ายแม่เสียชีวิต สั่ง กรง.เร่งดูแล
วันศุกร์ที่ 18 สิงหาคม 2566
18/08/2566
นายกฯ ห่วงใยเคสลูกจ้างลางานไปดูแลแม่ป่วยหนัก สุดท้ายแม่เสียชีวิต สั่ง กรง.เร่งดูแล
นายกฯ ห่วงใยเคสลูกจ้างลางานไปดูแลแม่ป่วยหนัก สุดท้ายแม่เสียชีวิต สั่ง กรง.เร่งดูแล
นายสุชาติ ชมกลิ่น รัฐมนตรีว่าการกระทรวงแรงงาน เผยนายกรัฐมนตรี ห่วงใยลูกจ้างกรณีหัวหน้างานโรงแรมชื่อดัง จ.นครราชสีมา ไม่อนุญาตให้ลางานไปดูแลแม่ที่ป่วยหนัก สุดท้ายแม่เสียชีวิต โดยกําชับให้กระทรวงแรงงานเร่งตรวจสอบข้อเท็จจริงเพิ่มจากทั้งสองฝ่าย พร้อมให้ความช่วยเหลือลูกจ้างทุกมิติ
วันที่ 18 สิงหาคม 2566 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการตรวจสอบข้อเท็จจริง กรณีลูกจ้างถูกหัวหน้างานในสถานประกอบกิจการ จ.นครราชสีมา ไม่อนุญาตให้ใช้สิทธิลาไปดูแลแม่ที่ป่วยหนัก สุดท้ายแม่เสียชีวิต นั้น ซึ่ง พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้แสดงความห่วงใยลูกจ้างผ่านมายังตน พร้อมสั่งให้กระทรวงแรงงานเร่งเข้าไปดูแลช่วยเหลือลูกจ้างในทุกมิติ ล่าสุดได้รับรายงานเพิ่มจากกรมสวัสดิการและคุ้มครองแรงงาน ว่า วันนี้ (18 ส.ค.) เวลา 15.00 น. ผู้แทนนายจ้างได้มาพบพนักงานตรวจแรงงานสํานักงานสวัสดิการและคุ้มครองแรงงานจังหวัดนครราชสีมา โดยให้ข้อเท็จจริงว่าข้อบังคับเกี่ยวกับการทํางานนายจ้างกําหนดให้ลูกจ้างสามารถลากิจได้ไม่เกิน 3 วันทํางานใน 1 ปีปฏิทิน โดยได้รับค่าจ้าง นอกจากนี้ ยังสามารถลาเพื่อไปร่วมงานศพของพ่อ แม่ บุตร ธิดา สามีและภรรยาของพนักงาน ได้อีกไม่เกิน 3 วันติดต่อกัน โดยได้รับค่าจ้างด้วย นายจ้างยืนยันว่าไม่ทราบเหตุการณ์ที่เกิดขึ้น เบื้องต้นเมื่อวันที่ 17 สิงหาคม 2566 นายจ้างได้ส่งผู้แทนไปร่วมงานศพของแม่ลูกจ้าง และได้แจ้งให้ลูกจ้างทราบว่านายจ้างยังไม่ได้อนุมัติการลาออกรวมทั้งไม่ได้เลิกจ้าง หลังจากจัดงานศพเสร็จสิ้นแล้วขอให้ลูกจ้างกลับเข้าทํางานตามปกติ และในวันนี้ผู้จัดการทั่วไปได้ไปร่วมเป็นเจ้าภาพสวดพระอภิธรรมศพ ณ สถานที่จัดงานศพ พร้อมมอบเงินช่วยเหลือในการเป็นเจ้าภาพสวดอภิธรรม และเงินช่วยเหลือกรณีบิดาหรือมารดาเสียชีวิต รวมเป็นเงิน 13,000 บาท สําหรับคู่กรณีทางนายจ้างได้สั่งให้หยุดปฏิบัติงานเป็นการชั่วคราว 7 วัน ตั้งแต่วันที่ 17 สิงหาคมเป็นต้นไป อย่างไรก็ตามตนได้สั่งการให้หน่วยงานในสังกัดกระทรวงแรงงานอาทิ กรมสวัสดิการและคุ้มครองแรงงาน สํานักงานประกันสังคม และกรมการจัดหางาน ร่วมกันดําเนินการช่วยเหลือให้คําแนะนําทั้งสองฝ่ายตามอํานาจหน้าที่ต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มว่า กสร.ขอเน้นย้ําไปยังนายจ้าง/เจ้าของสถานประกอบกิจการ รวมถึงลูกจ้าง ให้ปฏิบัติตามพระราชบัญญัติคุ้มครองแรงงาน พ.ศ. 2541 อย่างเคร่งครัด เพื่อจะได้ไม่เกิดปัญหากับทั้งสองฝ่าย ซึ่งเคสนี้ถือเป็นกรณีศึกษาให้นายจ้างและลูกจ้างได้รับทราบถึงสิทธิหน้าที่ของแต่ละฝ่ายชัดเจนขึ้น หากนายจ้าง ลูกจ้าง และประชาชนทั่วไป มีข้อสงสัยเกี่ยวกับกฎหมายคุ้มครองแรงงาน สามารถขอคําปรึกษาได้ที่ กลุ่มงานป้องกันและแก้ไขปัญหาการคุ้มครองแรงงาน สํานักคุ้มครองแรงงาน กรมสวัสดิการและคุ้มครองแรงงาน โทร. 0 2660 2071 หรือสายด่วน 1506 กด 3 หรือ 1546
+++++++++++++++++++++++
กองเผยแพร่และประชาสัมพันธ์
18 สิงหาคม 2566
รัฐบาลไทย-ข่าวทำเนียบรัฐบาล-รองปลัดเกษตรฯ ประธานการประชุมการส่งเสริมการปลูกกาแฟเพื่อทดแทนการนำเข้า
วันศุกร์ที่ 18 สิงหาคม 2566
รองปลัดเกษตรฯ ประธานการประชุมการส่งเสริมการปลูกกาแฟเพื่อทดแทนการนําเข้า
การประชุมการส่งเสริมการปลูกกาแฟเพื่อทดแทนการนําเข้า
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมการส่งเสริมการปลูกกาแฟเพื่อทดแทนการนําเข้า ร่วมกับหน่วยงานในกระทรวงเกษตรและสหกรณ์ที่เกี่ยวข้อง และภาคเอกชน ณ ห้องประชุมกระทรวงเกษตรและสหกรณ์ 123 และผ่านระบบการประชุมออนไลน์ Zoom Meeting โดยที่ประชุมได้มีการพิจารณารูปแบบการปลูกกาแฟในพื้นที่สวนยางพารา โดยมีรูปแบบการปลูก คือ การปลูกยางพารา และการปลูกกาแฟแยกพื้นที่กันอย่างชัดเจนระหว่างต้นยางพารากับต้นกาแฟ นอกจากนี้ ยังมีการพิจารณาการปลูกกาแฟแทนการปลูกข้าวโพดเลี้ยงสัตว์บนดอย เพื่อแก้ไขปัญหาฝุ่น PM 2.5 ในเขตภาคเหนือ และการคัดเลือกพื้นที่เป้าหมาย การส่งเสริมการปลูกกาแฟรูปแบบ CSR ของภาคเอกชนด้วย
รัฐบาลไทย-ข่าวทำเนียบรัฐบาล-“ทิพานัน”เผยผลสำเร็จ “พล.อ.ประยุทธ์”หนุนอุตสาหกรรมไบโอพลาสติกเติบโตก้าวกระโดด 5 ปีมูลค่าการเงินลงทุนกว่า 3.7หมื่นล้าน พาไทยขึ้นแท่นฮับไบโอพลาสติก
วันเสาร์ที่ 19 สิงหาคม 2566
19/08/2566
“ทิพานัน”เผยผลสําเร็จ “พล.อ.ประยุทธ์”หนุนอุตสาหกรรมไบโอพลาสติกเติบโตก้าวกระโดด 5 ปีมูลค่าการเงินลงทุนกว่า 3.7หมื่นล้าน พาไทยขึ้นแท่นฮับไบโอพลาสติก
“ทิพานัน”เผยผลสําเร็จ “พล.อ.ประยุทธ์”หนุนอุตสาหกรรมไบโอพลาสติกเติบโตก้าวกระโดด 5 ปีมูลค่าการเงินลงทุนกว่า 3.7หมื่นล้าน พาไทยขึ้นแท่นฮับไบโอพลาสติก
วันที่ 19 สิงหาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญและเร่งขับเคลื่อนอุตสาหกรรมพลาสติกชีวภาพ หรือ ไบโอพลาสติก ซึ่งเป็นหนึ่งในอุตสาหกรรมเป้าหมายที่ภายใต้แนวคิด BCG โดยมุ่งเน้นการใช้ทรัพยากรชีวภาพอย่างคุ้มค่า มุ่งสู่การพัฒนาเศรษฐกิจสีเขียวที่เป็นมิตรกับสิ่งแวดล้อม เพื่อให้ประชาชนมีรายได้ เกิดคามมั่นคง มั่งคั่งและยั่งยืน และเป็นไปตามเป้าหมายกรุงเทพฯ คือโมเดลเศรษฐกิจ BCG ที่กําหนดไว้ในการประชุมเอเปค 2022
ทั้งนี้ นับตั้งแต่ปี 2561 จนถึงเดือนมิถุนายน 2566คณะกรรมการส่งเสริมการลงทุน หรือบีโอไอ ที่มีพล.อ.ประยุทธ์เป็นประธาน ได้ส่งเสริมการลงทุนในกิจการผลิตพลาสติกชีวภาพ จํานวน 24 โครงการ มูลค่าเงินลงทุนรวมกว่า 37,000 ล้านบาทแล้ว โดยปัจจุบันบีโอไอได้ให้การส่งเสริมการลงทุนผู้ผลิตพลาสติกชีวภาพรายใหญ่ระดับโลกหลายรายแล้ว อาทิ บริษัท เนเชอร์เวิร์คส์ เอเชียแปซิฟิก จํากัด และบริษัท โททาล คอร์เบียน พีแอลเอ จํากัด ผู้ผลิตพอลิเมอร์ ชีวภาพที่สามารถย่อยสลายได้ ชนิดโพลีแลคติด แอซิค (Polylactic Acid: PLA) บริษัท พีทีที เอ็มซีซี ไบโอเคม จํากัด ผู้ผลิตเม็ดพลาสติกชีวภาพชนิด PBS (Polybutylene Succinate) บริษัท ดูปองท์ นิวทริชั่น จํากัด ผู้ผลิตไมโครคริสตัลไลน์เซลลูโลสสําหรับผลิตฟิล์มเคลือบอาหารที่สามารถย่อยสลายได้และบริษัท เอ็นวิคโค จํากัด ผู้ผลิตเม็ดพลาสติกรีไซเคิลชนิด rPET (Food Grade) ซึ่งเป็นการร่วมทุนระหว่าง บริษัท พีทีที โกลบอล เคมิคอล จํากัด (มหาชน) และบริษัท Alpla ประเทศออสเตรีย ซึ่งเป็นผู้ผลิตบรรจุภัณฑ์พลาสติกรายใหญ่ของยุโรป และล่าสุด บริษัท ไทยโพลิเอทิลีน จํากัด บริษัทย่อยของบริษัท เอสซีจี เคมิคอลส์ ได้ร่วมทุนกับ Braskem ผู้ผลิตพลาสติกชีวภาพรายใหญ่ของโลก จัดตั้งโรงงานผลิตไบโอ-เอทิลีน สําหรับผลิตเม็ดพลาสติกไบโอ-พอลิเอทิลีน (Green-Polyethylene) ในนิคมอุตสาหกรรมมาบตาพุด จังหวัดระยอง
“ส่งผลให้อุตสาหกรรมไบโอพลาสติกไทย เติบโตแบบก้าวกระโดด ทําให้ไทยเป็นศูนย์กลางอุตสาหกรรมไบโอพลาสติกอันดับ 2 ของโลกแล้ว และก้าวขึ้นสู่ศูนย์กลางอุตสาหกรรมไบโอพลาสติกได้ในไม่ช้า สะท้อนความสําเร็จของพล.อ.ประยุทธ์ ในการพลิกโฉมประเทศไทยสู่เศรษฐกิจมูลค่าสูงที่เป็นมิตรต่อสิ่งแวดล้อม”น.ส.ทิพานัน กล่าว
รัฐบาลไทย-ข่าวทำเนียบรัฐบาล-รองปลัดดีอีเอส เปิดเวทีประชุมสภาบริหารของสหภาพไปรษณีย์แห่งเอเชียและแปซิฟิก ประจำปี 2566
วันศุกร์ที่ 18 สิงหาคม 2566
รองปลัดดีอีเอส เปิดเวทีประชุมสภาบริหารของสหภาพไปรษณีย์แห่งเอเชียและแปซิฟิก ประจําปี 2566
รองปลัดดีอีเอส เปิดเวทีประชุมสภาบริหารของสหภาพไปรษณีย์แห่งเอเชียและแปซิฟิก ประจําปี 2566
วันนี้(18สิงหาคม2566)ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมสภาบริหารของสหภาพไปรษณีย์แห่งเอเชียและแปซิฟิก(Asian-Pacific Postal Union Executive Council: APPU EC)ประจําปี2566ซึ่งจัดขึ้นระหว่างวันที่14 - 18สิงหาคม2565เพื่อพิจารณาเห็นชอบรายงานผลการดําเนินงานของคณะกรรมการและคณะทํางานต่างๆการจัดตั้งคณะทํางานร่วมงบการเงินของสหภาพภายใต้สภาบริหารและประเด็นสําคัญต่างๆที่จะมีการนําเข้าสู่การประชุมใหญ่สหภาพสากลไปรษณีย์วาระพิเศษอาทิการขยายบทบาทของภาคไปรษณีย์ไปยังอุตสาหกรรมอื่นการตั้งเป้าหมายในการลดก๊าซเรือนกระจกในภาคไปรษณีย์กําหนดจัดขึ้นในเดือนตุลาคม2566ณโรงแรมเซ็นทราแกรนด์แอทเซ็นทรัลเวิลด์
นอกจากนี้ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมได้เข้าพบหารือกับMr. Vineet Pandeyตําแหน่งSecretary to the Government of Indiaและคณะผู้แทนประเทศอินเดียเพื่อร่วมหารือแลกเปลี่ยนแนวทางการปรับตัวของธุรกิจไปรษณีย์ทั้งนโยบายการขยายจํานวนที่ทําการไปรษณีย์เพื่อให้เข้าถึงประชาชนพื้นที่ห่างไกลและการจ้างคนในท้องถิ่นเป็นพนักงานไปรษณีย์นําจ่ายในพื้นที่รวมไปถึงการปรับใช้ระบบต่างๆด้วยดิจิทัลเพื่อให้เข้าถึงผู้ใช้บริการอย่างครอบคลุมทั่วประเทศโดยมีผู้แทนสํานักงานปลัดกระทรวงดิจิทัลเพื่อเศรษฐกิจและสังคมและบริษัทไปรษณีย์ไทยจํากัดเข้าร่วมในการหารือดังกล่าวด้วย
_____________
รัฐบาลไทย-ข่าวทำเนียบรัฐบาล-The cabinet met on August 23, 2023.
วันเสาร์ที่ 26 สิงหาคม 2566
The cabinet met on August 23, 2023.
Some of the resolutions are as follows:
Title: Draft Royal Decree on the revocation of part of Namtok Phlio National Park – Khao Sa Bap in Kwean Hak subdistrict, Khlung district, Chanthaburi province, B.E. ...
The cabinet approved in principle the draft Royal Decree on the revocation of part of Namtok Phlio National Park – Khao Sa Bap in Kwean Hak subdistrict, Khlung district, Chanthaburi province, B.E. ..., as proposed by the Ministry of Natural Resources and Environment. The Ministry is to take the opinions of the Ministry of Transport and the Office of National Economic and Social Development Council into consideration.
Gist
The draft Royal Decree prescribes revocation of part of Namtok Phlio National Park – Khao Sa Bap in Kwean Hak subdistrict, Khlung district, Chanthaburi province, for the total area of 85 rai 2 ngan 54 square wah, for the construction of Khlong Khlung Reservoir. The reservoir construction is aimed at alleviating local people’s plight regarding shortage of water for consumption.
Title: Draft Royal Decree on revocation of part of Chiang Dao, Mae Ngad, and Mae Taeng National Forest Reserves in Ban Pao and Mae Hor Phra subdistricts, Mae Tang district, Chiang Mai province, B.E. ...
The cabinet approved in principle the draft Royal Decree on revocation of part of Chiang Dao, Mae Ngad, and Mae Taeng National Forest Reserves in Ban Pao and Mae Hor Phra subdistricts, Mae Tang district, Chiang Mai province, B.E. ..., as proposed by Ministry of Agriculture and Cooperatives.
Gist
The draft Royal Decree prescribes revocation of part of Chiang Dao, Mae Ngad, and Mae Taeng National Forest Reserves in Ban Pao and Mae Hor Phra subdistricts, Mae Tang district, Chiang Mai province, for the total area of 229 rai 1 ngan 63.6 square wah, for the enlargement of Mae Kuang Udom Thara Dam to increase water storage volume.
Title: Recognition of Catholic churches according to Regulation of Prime Minister’s Office on Establishment of Catholic churches, B.E. 2564
The cabinet approved the recognition of 49 Catholic churches according to the Regulation of Prime Minister’s Office on Establishment of Catholic churches, B.E. 2564, as proposed by Ministry of Culture.
Gist
List of the 49 recognized Catholic churches by provinces are as follows:
Provinces
No. of churches
Provinces
No. of churches
Bangkok